รัฐบาล ย้ำไม่ทอดทิ้งประชาชน เร่งช่วยเหลือผู้ประสบอุทกภัยเต็มที่ สั่งให้กระทรวงการคลัง-มหาดไทย ออกแพคเก็จช่วยเหลือเพิ่มเติม
นางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม ได้สั่งการในที่ประชุมให้ช่วยเหลือประชาชนที่ได้รับผลกระทบจากเหตุอุทกภัยอย่างเต็มที่ โดยยืนยัน รัฐบาลไม่ทอดทิ้งประชาชน ส่วนมาตรการเยียวยาเพิ่มเติมวันนี้ จะมีการเปิดรับบริจาคในเวลา 19.30 น. -? 22.00 น.โดยนายกรัฐมนตรี จะนํา ครม.ไปรับบริจาค ในรายการ ร่วมใจพี่น้องไทย ช่วยภัยน้ำท่วม ทั้งนี้ รัฐบาล เป็นเพียงศูนย์กลาง เพื่อรวบรวมความช่วยเหลือจากทุกภาคส่วน ส่งต่อไปยังประชาชนให้ทั่วถึงและเพิ่มเติมจากระเบียบของกระทรวงการคลัง        นางนฤมล กล่าวอีกว่า นายกรัฐมนตรี ยังสั่งการให้กระทรวงการคลัง และกระทรวงมหาดไทย เป็นเจ้าภาพในการพิจารณาเพิ่มแพ็คเกจการฟื้นฟูและเยียวยาผู้ประสบปัญหาอุทกภัยในครั้งนี้เพิ่มเติม โดยแพ็คเกจดังกล่าวต้องส่งถึงประชาชนได้ทันที เช่น กรณีเสียชีวิต กรมบรรเทาและป้องกันสาธารณภัยแห่งชาติ (ปภ.) จ่าย 20,000บาท ต่อราย และเงินที่ได้รับจากการบริจาค ให้เพิ่มรายละ 50,000 โดยให้นำเข้าครม. อีกครั้งเพื่อพิจารณา         นอกจากนี้ นายกรัฐมนตรี ยังได้ขอบคุณทุกภาคส่วนที่ช่วยเหลือประชาชนอย่างเต็มที่ ทั้งกองทัพเ จ้าหน้าที่ในพื้นที่ ภาคเอกชน มูลนิธิจิตอาสาตลอดจน สมาชิกสภาผู้แทนราษฎรทั้งฝ่ายรัฐบาลและฝ่ายค้านที่หลอมรวมใจเป็นหนึ่ง       ขณะที่ พลเอก ประวิตร วงษ์สุวรรณ รองนายกรัฐมนตรี ได้รายงานในที่ประชุม ถึงการดำเนินงานไม่มีผลประโยชน์ทางทะเลของประเทศลงในวาระของกระทรวงทรัพยากรธรรมชาติและสิ่งแวดล้อม โดยขอให้ทุกกระทรวงเหตุใดความสำคัญ เพื่อป้องกัน ผลประโยชน์ของชาติ         ส่วนนายสมคิด จาตุศรีพิทักษ์ รองนายกรัฐมนตรี ที่รายงานถึงความคืบหน้าความสัมพันธ์ระหว่างประเทศ ว่า เดือนที่ผ่านมามีหลายประเทศ มาเยือนประเทศไทย โดยจะมีการผลักดันให้มีการร่วมลงทุนในประเทศ จึงขอความร่วมมือหน่วยงานในประเทศ ร่วมกันให้ความสำคัญกับเวทีโลก อีกด้วย